CELEX: 32015D2278
Language: sk
Date: 2015-12-04 00:00:00
Title: Vykonávacie rozhodnutie Komisie (EÚ) 2015/2278 zo 4. decembra 2015, ktorým sa menia prílohy I a II k rozhodnutiu 2004/558/ES, pokiaľ ide o status spolkových krajín Brémy, Hesensko a Dolné Sasko v Nemecku bez výskytu infekčnej bovinnej rinotracheitídy [oznámené pod číslom C(2015) 8462] (Text s významom pre EHP)

8.12.2015   
            
            
               SK
            
            
               Úradný vestník Európskej únie
            
            
               L 322/55
            
         VYKONÁVACIE ROZHODNUTIE KOMISIE (EÚ) 2015/2278
   zo 4. decembra 2015,
   ktorým sa menia prílohy I a II k rozhodnutiu 2004/558/ES, pokiaľ ide o status spolkových krajín Brémy, Hesensko a Dolné Sasko v Nemecku bez výskytu infekčnej bovinnej rinotracheitídy
   
      
         [oznámené pod číslom C(2015) 8462]
      
   
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na smernicu Rady 64/432/EHS z 26. júna 1964 o zdravotných problémoch zvierat ovplyvňujúcich obchod s hovädzím dobytkom a ošípanými vo vnútri Spoločenstva (1), a najmä na jej článok 9 ods. 2 a článok 10 ods. 2,
   keďže:
   
               (1)
            
            
               V smernici 64/432/EHS sa stanovujú pravidlá obchodu s hovädzím dobytkom v rámci Únie vrátane požiadavky, aby bol hovädzí dobytok, na ktorý sa vzťahuje uvedený akt, počas prepravy sprevádzaný veterinárnym osvedčením podľa modelu 1 uvedeného v prílohe F k danej smernici (ďalej len „model 1“). V článku 9 uvedenej smernice sa uvádza, že členský štát, ktorý má povinný národný program kontroly v prípade infekčnej bovinnej rinotracheitídy, môže svoj program predložiť Komisii na schválenie. V článku 9 smernice 64/432/EHS sa zároveň stanovuje definovanie dodatočných záruk, ktoré možno vyžadovať pri obchodovaní vo vnútri Únie.
            
         
               (2)
            
            
               V článku 10 smernice 64/432/EHS sa okrem toho stanovuje, že ak členský štát usúdi, že jeho územie alebo časť jeho územia je bez výskytu infekčnej bovinnej rinotracheitídy, má predložiť Komisii vhodné podporné doklady. V uvedenom článku sa takisto stanovuje definovanie dodatočných záruk, ktoré možno vyžadovať pri obchodovaní vo vnútri Únie.
            
         
               (3)
            
            
               Rozhodnutím Komisie 2004/558/ES (2) sa schvaľujú programy kontroly a eradikácie infekcie bovinného herpesvírusu typu 1 (BHV 1) predložené členskými štátmi vymenovanými v prílohe I k uvedenému rozhodnutiu v prípade regiónov, ktoré sa uvádzajú v danej prílohe a na ktoré sa vzťahujú dodatočné záruky v súlade s článkom 9 smernice 64/432/EHS. V prílohe II k rozhodnutiu 2004/558/ES sa okrem toho uvádza zoznam regiónov členských štátov, ktoré sa považujú za regióny bez výskytu BHV1 a na ktoré sa vzťahujú dodatočné záruky v súlade s článkom 10 smernice 64/432/EHS. V článkoch 2 a 3 rozhodnutia 2004/558/ES sa tiež uvádzajú informácie, ktoré sa majú zapísať do modelu 1, pokiaľ ide o odkazy na uvedené rozhodnutie.
            
         
               (4)
            
            
               Vykonávacím rozhodnutím Komisie 2014/798/EÚ (3) sa zmenila smernica 64/432/EHS vrátane modelu 1. V dôsledku toho je potrebné zmeniť odkazy na vzore č. 1 v článkoch 2 a 3 rozhodnutia 2004/558/ES.
            
         
               (5)
            
            
               Spolkové krajiny Brémy, Hamburg, Hesensko, Dolné Sasko, Severné Porýnie – Vestfálsko, Porýnie-Falcko, Sársko a Šlezvicko-Holštajnsko v Nemecku sú v súčasnosti uvedené v prílohe I k rozhodnutiu 2004/558/ES.
            
         
               (6)
            
            
               Nemecko predložilo Komisii podporné doklady, na základe ktorých sa majú spolkové krajiny Brémy, Hesensko a Dolné Sasko považovať za oblasti bez výskytu BHV1, ako aj podporné doklady v súvislosti s dodatočnými zárukami v súlade s článkom 10 smernice 64/432/EHS.
            
         
               (7)
            
            
               Z hodnotenia podporných dokladov predložených Nemeckom vyplýva, že spolkové krajiny Brémy, Hesensko a Dolné Sasko by už ďalej nemali byť uvedené v zozname v prílohe I k rozhodnutiu 2004/558/ES, ale mali by byť zaradené v zozname v prílohe II k uvedenému rozhodnutiu, pričom dodatočné záruky v súlade s článkom 10 smernice 64/432/EHS by sa mali rozšíriť aj na tieto krajiny. Prílohy I a II k rozhodnutiu 2004/558/ES by sa preto mali zodpovedajúcim spôsobom zmeniť.
            
         
               (8)
            
            
               Rozhodnutie 2004/558/ES by sa preto malo zodpovedajúcim spôsobom zmeniť.
            
         
               (9)
            
            
               Opatrenia stanovené v tomto rozhodnutí sú v súlade so stanoviskom Stáleho výboru pre rastliny, zvieratá, potraviny a krmivá,
            
         PRIJALA TOTO ROZHODNUTIE:
   Článok 1
   Rozhodnutie 2004/558/ES sa mení takto:
   
               1.
            
            
               V článku 2 sa odsek 4 nahrádza takto:
               „4.   V bode II.3.3 odseku C zdravotného osvedčenia stanoveného v modeli 1 v prílohe F k smernici 64/432/EHS sprevádzajúceho hovädzie zvieratá podľa odseku 1 tohto článku sa v príslušných políčkach, ktoré sa majú v danom bode vyplniť, uvedú príslušný článok, odsek a body.“
            
         
               2.
            
            
               V článku 3 sa odsek 3 nahrádza takto:
               „3.   V bode II.3.3 odseku C zdravotného osvedčenia stanoveného v modeli 1 prílohy F k smernici 64/432/EHS sprevádzajúceho hovädzie zvieratá podľa odseku 1 tohto článku sa v príslušných políčkach, ktoré sa majú v danom bode vyplniť, uvedú príslušný článok, odsek a body.“
            
         
               3.
            
            
               Prílohy I a II sa nahrádzajú znením v prílohe k tomuto rozhodnutiu.
            
         Článok 2
   Toto rozhodnutie je určené členským štátom.
   
      V Bruseli 4. decembra 2015
      
         
            Za Komisiu
         
         Vytenis ANDRIUKAITIS
         
            člen Komisie
         
      
   
   
      (1)  Ú. v. ES 121, 29.7.1964, s. 1977.
   
      (2)  Rozhodnutie Komisie 2004/558/ES z 15. júla 2004 o zavedení smernice Rady 64/432/EHS týkajúcej sa dodatočných záruk v rámci Spoločenstva pri obchodovaní s hovädzími zvieratami vzhľadom na infekčnú bovinnú rinotracheitídu a schválenie programov na jej zničenie, navrhnutých niektorými členskými štátmi (Ú. v. EÚ L 249, 23.7.2004, s. 20).
   
      (3)  Vykonávacie rozhodnutie Komisie 2014/798/EÚ z 13. novembra 2014, ktorým sa mení príloha F k smernici Rady 64/432/EHS, pokiaľ ide o formát vzorov zdravotných osvedčení pre obchod s hovädzím dobytkom a ošípanými a dodatočné zdravotné požiadavky na obchod s domácimi ošípanými vo vnútri Únie v súvislosti s parazitmi rodu Trichinella (Ú. v. EÚ L 330, 15.11.2014, s. 50).
   
      PRÍLOHA
      „
            PRÍLOHA I
            
                        Členské štáty
                     
                     
                        Regióny členských štátov, na ktoré sa vzťahujú dodatočné záruky v súvislosti s infekčnou bovinnou rinotracheitídou v súlade s článkom 9 smernice 64/432/EHS
                     
                  
                        Belgicko
                     
                     
                        všetky regióny
                     
                  
                        Česká republika
                     
                     
                        všetky regióny
                     
                  
                        Nemecko
                     
                     
                        spolkové krajiny:
                        
                                     
                                 
                                 
                                    Hamburg
                                 
                              
                                     
                                 
                                 
                                    Severné Porýnie-Vestfálsko
                                 
                              
                                     
                                 
                                 
                                    Porýnie-Falcko
                                 
                              
                                     
                                 
                                 
                                    Sársko
                                 
                              
                                     
                                 
                                 
                                    Šlezvicko-Holštajnsko
                                 
                              
                  
                        Taliansko
                     
                     
                        región Friuli-Venezia Giulia
                        autonómna provincia Trento
                     
                  
         
            PRÍLOHA II
            
                        Členské štáty
                     
                     
                        Regióny členských štátov, na ktoré sa vzťahujú dodatočné záruky v súvislosti s infekčnou bovinnou rinotracheitídou v súlade s článkom 10 smernice 64/432/EHS
                     
                  
                        Dánsko
                     
                     
                        všetky regióny
                     
                  
                        Nemecko
                     
                     
                        spolkové krajiny:
                        
                                     
                                 
                                 
                                    Bádensko-Württembersko
                                 
                              
                                     
                                 
                                 
                                    Bavorsko
                                 
                              
                                     
                                 
                                 
                                    Berlín
                                 
                              
                                     
                                 
                                 
                                    Brandenbursko
                                 
                              
                                     
                                 
                                 
                                    Brémy
                                 
                              
                                     
                                 
                                 
                                    Hesensko
                                 
                              
                                     
                                 
                                 
                                    Dolné Sasko
                                 
                              
                                     
                                 
                                 
                                    Meklenbursko-Západné Pomoransko
                                 
                              
                                     
                                 
                                 
                                    Sasko
                                 
                              
                                     
                                 
                                 
                                    Sasko-Anhaltsko
                                 
                              
                                     
                                 
                                 
                                    Durínsko
                                 
                              
                  
                        Taliansko
                     
                     
                        región Valle d'Aosta
                        autonómna provincia Bolzano
                     
                  
                        Rakúsko
                     
                     
                        všetky regióny
                     
                  
                        Fínsko
                     
                     
                        všetky regióny
                     
                  
                        Švédsko
                     
                     
                        všetky regióny
                     
                  “